สินเชื่อแท็กซี่ประชาวิวัฒน์เนื้่อหอม
ธ.ก.ส.เผยสินเชื่อแท็กซี่ประชาวิวัฒน์เนื้อหอม สหกรณ์แท็กซี่ขอกู้ไปปล่อยต่อแล้ว 100 ล้านบาท
3 ก.พ. 2554

ธ.ก.ส.เผยสินเชื่อแท็กซี่ประชาวิวัฒน์เนื้อหอม สหกรณ์แท็กซี่ขอกู้ไปปล่อยต่อแล้ว 100 ล้านบาท 
นายลักษณ์ วจนานวัช ผู้จัดการ ธนาคารเพื่อการเกษตรและสหกรณ์การเกษตร (ธ.ก.ส.) กล่าวว่า ขณะนี้มีสหกรณ์แท็กซี่ 1 แห่ง แสดงความประสงค์ขอกู้สินเชื่อแท็กซี่ในโครงการประชาวิวัตน์จำนวน 100 ล้านบาท ซึ่งจะนำไปปล่อยกู้ให้กับผู้กู้ซื้อแท็กซี่ในอัตราดอกเบี้ยจากผู้กู้ไม่เกิน 12% ต่อปี โดยธนาคารคิดอัตราดอกเบี้ยจากสหกรณ์ 4.75-6.75% ต่อปี โดยคาดว่าจะมีการเปิดตัวสินเชื่ออย่างเป็นทางการในวันที่ 14 ก.พ.นี้
ทั้งนี้ ธ.ก.ส. ปล่อยกู้ในโครงการประชาวิวัฒน์ 400 ล้านบาท เป็นการปล่อนยกู้สินเชื่อแท็กซี่ 200 ล้านบาท และสินเชื่อมอเตอร์ไซค์ หาบเร่แผงลอย 200 ล้านบาท
นายลักษณ์ กล่าวว่า ขณะนี้ คณะทำงานของนายกรณ์ จาติืกวณิช รมว.คลัง ได้ประสานกับทาง กทม. เพื่อให้ผู้ที่ต้องการสินเชื่อในโครงการประชาวิวัฒน์มาลงทะเบียนขอสินเชื่อที่ทำการเขตของ กทม. ทั้ง 50 เขต และให้ทางเขตส่งข้อมูลให้กระทรวงการคลัง เพื่อคัดกรองข้อมูลส่งให้ธนาคารของรัฐที่รับผิดชอบเรื่องนี้ทั้ง 4 แห่ง วงเงินปล่อยกู้ 5,000 ล้านบาท